**Forth Wanderers** é unha banda estadounidense de indie rock de Montclair, Nova Jersey, formada en 2013. O grupo está composto pola vocalista Ava Trilling, o guitarrista e compositor Ben Guterl, o guitarrista Duke Greene, o baixista Noah Schifrin e o batería Zach Lorelli.

Historia
--------

A banda naceu cando os seus membros aínda ían ao Montclair High School. Forth Wanderers autoeditou o seu primeiro EP, *Mahogany*, en 2013, seguido polo mini-álbum *Tough Love* en 2014. Tras conseguir un éxito moderado na escena DIY, incluída unha mención en Twitter da cantante Lorde, o grupo publicou o seu segundo EP, *Slop*, en 2016. O EP foi co-editado entre Father/Daughter Records os Estados Unidos e Marathon Artists no Reino Unido. En marzo de 2017 a banda tocou no festival South by Southwest.

En 2018, Forth Wanderers fichou polo selo independente Sub Pop e o 27 de abril dese ano lanzou o seu primeiro álbum de estudio, *Forth Wanderers*. O disco foi producido e gravado en Filadelfia en cinco días no verán de 2017. O disco recibiu unha nota de 7,7 en Pitchfork e Stereogum situouno no posto 20 na súa lista dos 50 mellores álbums de 2018.

No verán de 2018 a banda tiña programada unha xira polos Estados Unidos para promocionar o álbum, durante a cal ía tocar no Festival Shadow of the City de Jack Antonoff e no Festival Made in America de Jay-Z. O día antes de comezar a xira, o 26 de xuño, o grupo publicou un comunicado escrito por Trilling nas súas páxinas de Facebook e Twitter anunciando que cancelaban a xira debido a un "problema de saúde mental diagnosticado recentemente". O mes seguinte publicaron outro comunicado dicindo que tomarían un descanso no "futuro inmediato".

En maio de 2019 Trilling escribiu un artigo para *Vice* onde detallaba a súa experiencia ao tratar un trastorno de pánico mentres estaba nunha banda DIY e explicou ademais o seu razoamento para cancelar a xira. A banda non publicou música nova dende *Forth Wanderers*, aaínda que o compositor e guitarrista lanzou un EP baixo o nome de Ben Special en 2019.

Discografía
-----------

### Álbums

| Álbum | Ano | Selo |
| --- | --- | --- |
| *Tough Love* | 2014 | autoeditado |
| *Forth Wanderers* | 2018 | Sub Pop Records |

Notas
-----

1. ↑  "Mahogany, by Forth Wanderers". *Forth Wanderers* (en inglés). Consultado o 2023-10-23.
2. ↑  "Tough Love, by Forth Wanderers". *Forth Wanderers* (en inglés). Consultado o 2023-10-23.
3. ↑  "How Forth Wanderers Made An Indie Rock Record For The Ages". *Stereogum* (en inglés). 2018-04-23. Consultado o 2023-10-23.
4. ↑  "Slop, by Forth Wanderers". *Forth Wanderers* (en inglés). Consultado o 2023-10-23.
5. ↑  "Forth Wanderers". *SXSW 2023 Schedule* (en inglés). Consultado o 2023-10-23.
6. 1 2  "Forth Wanderers share official video for "Taste" from their acclaimed self-titled debut - Headline US Tour begins this Wednesday, June 27th". *Sub Pop Records* (en inglés). Consultado o 2023-10-23.
7. ↑  Lozano, Kevin. "Forth Wanderers: Forth Wanderers". *Pitchfork* (en inglés). Consultado o 2023-10-23.
8. ↑  "The 50 Best Albums Of 2018 So Far". *Stereogum* (en inglés). 2018-06-06. Consultado o 2023-10-23.
9. ↑  "Forth Wanderers Cancel Tour". *Stereogum* (en inglés). 2018-06-26. Consultado o 2023-10-23.
10. ↑  "Forth Wanderers". *www.facebook.com*. Consultado o 2023-10-23.
11. ↑  Trilling, Ava (2019-03-11). "Forth Wanderers' Ava Trilling on Touring with Panic Disorder". *Vice* (en inglés). Consultado o 2023-10-23.
12. ↑  "Ben Special". *Ben Special* (en inglés). Consultado o 2023-10-23.

Véxase tamén
------------

### Ligazóns externas

* Bandcamp da banda